open-index/open-wikipedia-markdown huggingface dataset:
Wenzhou World Trade Center

thumb|250px|eskuinera|Eraikinaren gaueko ikuspegia.

**Wenzhou World Trade Center** (txineraz: 温州市世界贸易中心), Txinako Herri Errepublikako Wenzhou hirian 2010. urtean eraikitzen amaitu zen 333 metro eta 72 solairuko bulego etxe orratza da.

Eraikuntza lanak 2003an hasi ziren eta RTKL Associates eta Shanghai Institute of Architectural Design & Research arkitekto taldeek diseinatua da.

## Ikus, gainera 
* Txinako eraikinik garaienen zerrenda

## Kanpo estekak 
*  Eraikinaren fitxa skyscraperpage.com webgunean.
Gezhouba International Plaza

**Gezhouba International Plaza** (txineraz: 葛洲坝国际广场), Txinako Herri Errepublikako Wuhan hirian eraikitzen dagoen 350 metro eta 69 solairuko bulego etxe orratza da. Dorrearen sustatzailea Gezhouba Taldea da.

## Ezaugarriak 
2007 nazioarte mailako arkitektura lehiaketa antolatu eta Kling Stubbins arkitekto taldea izan zen garaile. Behin betiko diseinua 2008an argitaratu zen eta eraikuntza lanak udazkenean hasi ziren.

## Kanpo estekak 
* Dorrearen ordenagailu bidezko irudia.
*  Eraikinaren fitxa skyscraperpage.com webgunean.
Hondarribiko harresiak

**Hondarribiko harresiak** Euskal Herriko Hondarribia udalerriko Alde Zaharra inguratzen duten harresiak dira. Gipuzkoa osoan hobekien mantendu izan diren harresiak dira.

## Deskribapena 
Bidasoa ibaiaren ertzean dago Hondarribia, eta Bidasoa ibaia muga zen garai batean, eta pasabide garrantzitsua. Hori kontrolatzea zen Hondarribiko hiribilduaren zeregina, eta, horregatik, erabat gotortu zuten (inguruetan ez zen halako gotorleku garrantzitsu eta ongi horniturik).

Jaizkibelgo hareharriz egina dago, eta hiribildu guztia inguratzen du. Sei gotorleku ditu, eta bi kubo kanpoaldean, guztiak ere defentsarako eraikiak. Gainera, babes erreten zabala zeukan iparraldean, mendebaldean eta ekialdean (egun lorategiak daude); ekialdean, berriz, Bidasoa ibaia zeukan.

Bi ate ditu hiribildura sartzeko. Nagusia hegoaldean dago, Santa Maria atea, eta, bestea, mendebaldean, San Nikolas. Egun, harresia guztiz hondatua dago gotorlekuetan (bat edo beste lorategi bihurtu dute), eta zertxobait hobeto dago hormarik luzeenak zeuden lekuetan, baina, beste zenbaitetan, guztiz desagertu da. Bolborategi izan ziren bi eraikinen arrastoak badaude; bat Josefina-enea etxearen azpian dago, Karlos V.a gazteluaren ondoan, eta bestea, berriz, eraikin guztiz hondatu baten ukuilu bihurtua dago, Jabier Ugarte kalean. Babes erretenen arrastorik ere ez da geratzen ia, urmael bat edo beste.

Errege-Erregina katolikoen garaian egin zituzten lanik handienak harresia gotortzeko, eta Karlos V.a Espainiakoaren garaian ere lan handiak egin zituzten. Hiribildua berehala gotortu zezatela agindu zuen Karlos V.ak, eta bi gotorleku eraiki zituzten (erreginarena eta Leiba izenekoak), eta Magdalenaren kuboa. Gainerako inguru guztian, berriz, harresi sendoak eginarazi zituen. 1574tik 1642ra aritu ziren harresia sendotzeko lanetan. XVII. mendean, Hondarribiak garrantzi estrategikoa galdu zuen, eta Irun eta Donostiak indarra hartu zuten. 1794an, Konbentzio Gerran, Frantziako armadak bereganatu zuen Hondarribia, eta guztiz desegin zituen defentsarako egitura gehienak. Ondorioz, Hondarribiak gotorleku izateari utzi zion. Jarduera militar guztiak ez ziren hor bukatu, ordea: Karlistaldietan berriz ere hartu zuen garrantzia alor horretan. 1854an, antzinako egitura gotortuak desegin egin zituzten.

## Ateak 
* Santa Maria atea
* San Nikolas atea

## Iruditegia 

Irudi:Harresiak.JPG|Harresia.
Irudi:Hondarribia fortifications.JPG|Ikuspegia.
Irudi:Hondarribia muralla.jpg|San Nikolas atea.
Irudi:Fuenterrabía_(Guipúzcoa)-Puerta_de_Santa_María.jpg|Santa Maria atea.

## Kanpo estekak 
* Hondarribiko harresien argibidea Hondarribiko Udal webgunean irakurgai
Longxi International Hotel

**Longxi International Hotel** lehen **Nekazarien Apartamentuak** edo '''Farmer's Apartments''' ere deitua (txineraz: 农民公寓), Txinako Herri Errepublikako Wuxi hiriaren kanpoaldean 2008 eta 2011 urteen artean eraiki zen 328 metro eta 74 solairuko etxebizitza etxe orratza da.

## Ezaugarriak 
Egitasmoa 2007ko udazkenean aurkeztu zen, eta 2008ko udaberrian jarri zen lehen harria. Eraikinaren izena, altxatzen ari den nekazal kokagunea dela eta jarri zion sustatzaileak.

2009ko azaroan 50 solairu inguru eraikiak zeuden.

2010eko irailaren 6an dorreak gehiengo garaiera eskuratu zuen.

## Erreferentziak 
## Ikus, gainera 
* Txinako eraikinik garaienen zerrenda

## Kanpo estekak 
* Dorrearen ordenagailu bidezko irudia.
* Eraikuntzaren egoera 2010eko irailean.
Mendi Faltsuak

**Mendi Faltsuak** edo **Fake Hills** (txineraz: 假山), Txinako Herri Errepublikako Beihai hirian eraikitzen ari den 200 metro eta 55 solairuko etxebizitza dorrea da.

## Ezaugarriak 
Sustatzaileek, mendien itxura irudikatu nahi izan dute, elkarri lotutako eta altuera desberdineko hainbat eraikin diseinatuz.

Egitasmoa MAD arkitekto taldeak diseinatua da.

## Kanpo estekak 
* Egitasmoari buruzko informazioa archicentral.com webgunean.
* Konplexuaren ordenagailu bidezko irudia.
Fortune Plaza

**Fortune Plaza** Txinako Herri Errepublikako hainbat hirietako eraikinen izena izan daiteke:

* Fortune Plaza, Txinako Herri Errepublikako Beijing udalerriko hiru bulego etxe orratzen multzoa.
* Fortune Plaza, Txinako Herri Errepublikako Ürümqi hiriko eraikina.
* Fortune Plaza, Panamako Panama Hiriko bulego eraikina.
* Fortune Plaza, Ekuadorko Quitoko bulego eraikina.
Bofu International Plaza

**Bofu International Plaza** (txineraz: 波福国际广场), Txinako Herri Errepublikako Changsha hirian eraikitzen ari den 228 metro eta 168 metroko bulego etxe orratzak dituen egitasmoa da.

Eraikuntza lanak 2009an hasi ziren urte bereko irailaren 29an jarritako lehen harriaren ondotik. Lanak 2014rako amaitzea espero da.

## Erreferentziak 
## Kanpo estekak 
*  Egitasmoaren ordenagailu bidezko irudia.
* Eraikuntza lanen egoera 2012ko abuztuan.
* Eraikuntza lanen egoera 2013ko ekainean.
Chengdu International Finance Center

**Chengdu International Finance Center** edo **CIFC** (txineraz: 成都国际金融中心), Txinako Herri Errepublikako Chengdu hirian eraikitzen dagoen 248 metroko bi bulego etxe orratz dituen egitasmoa da.

Eraikuntza lanak 2008an hasi ziren abenduan jarritako lehen harriaren ondotik. Dena den, 2009an zehar proiektua geldirik egon da eta urtearen amaieran, lurpeko solairuak eraikitzeko zulaketa amaitu gabe zegoen oraindik.

## Diseinua 
Dorrearen diseinua "Arquitectonica" arkitekto taldearena da.

## Kanpo estekak 
*  Eraikuntza lanen egoera 2009ko urrian.
* Eraikuntza lanen egoera 2012ko abuztuan.
Minyoun Financial Plaza

**Minyoun Financial Plaza** (txineraz: 闵渊金融广场), Txinako Herri Errepublikako Chengdu hirian eraikitzeko proposatutako 206 metro eta 47 solairuko bulego etxe orratza da.

## Kokapena 
Eraikina Jing Dong kalean altxatuko da, Chengduko hiriaren erdigunetik gertu, finantza barruti berriko hainbat eraikin altxatuko diren gunean.

## Kanpo estekak 
* Dorrearen ordenagailu bidezko irudia.
* Orubearen egoera 2009ko urrian.
Joseph Roth

**Joseph Roth** (Brody, Austria-Hungariako Inperioa, 1894ko irailaren 2a - Paris, 1939ko maiatzaren 27a) jatorri juduko austriar idazlea izan zen. Bere obra ezagunena *Radetzky martxa* da (1932, *Radetzkymarsch*).

## Bizitza 
Brodyn sortu zen, garai hartan Austria-Hungariako Inperioaren barnean zegoen Galitzia eskualdean, familia judu batean. Batxilergoa bukaturik, literatura eta filosofia ikasketak egin zituen, Lviveko Unibertsitatean hasieran (1913), eta Vienan ondoren (1914-1916). Lehen Mundu Gerran esku hartu zuen, Austria-Hungariako armadan sartua. Gerrak eta Inperioaren deuseztatzeak eragin handia izan zuten bere bizitzan.

Gerra ondoren, kazetari aritu zen Vienan. 1920an Berlinera joan zen, *Neue Berliner Zeitung*-en lan egitera. Geroago *Berliner Börsen-Courier*-en eta *Frankfurter Zeitung*-en ere idatzi zuen. Azken honetan, 1923tik 1932ra, korrespontsala izan baitzen, bidaia asko egin zituen Europan zehar. 1922an, Friederiche Reichlerekin ezkondu zen Vienan. Urte gutxiren buruan eskizofreniak jo zuen emaztea, eta 1929tik aurrera ospitale psikiatrikotan sarturik egon zen. Naziek hil zuten Friederiche 1940an.

## Lanak 
* *Das Spinnennetz* («Armiarma-sarea»), 1923
* *Hotel Savoy*, 1924
* *Die Rebellion*, 1924
* *April. Die Geschichte einer Liebe*, 1925
* *Der blinde Spiegel*, 1925
* *Juden auf Wanderschaft*, 1927
* *Die Flucht ohne Ende* («Amaierarik gabeko ihesa»), 1927
* *Zipper und sein Vater*, 1928
* *Rechts und links*, 1929
* *Der stumme Prophet*, 1929
* *Hiob* (*Job*), 1930
* *Radetzkymarsch* (*Radetzky martxa*), 1932
* *Der Antichrist*, 1934
* *Tarabas*, 1934
* *Beichte eines Mörders* (*Hiltzaile baten aitormena*), 1936
* *Das falsche Gewicht*, 1937
* *Die Kapuzinergruft* («Kaputxinoen kripta»), 1938
* *Die Legende vom heiligen Trinker* (*Edale santuaren kondaira*), 1939
* *Die Geschichte von der 1002. Nacht*, 1939
* *Der Leviathan* (*Leviatana*), 1940

## Euskaraz 
* *Leviatana* (Der Leviathan), 1998. Susa argitaletxea. Itzultzailea: Edorta Matauko.
* *Edale santuaren kondaira* (Die Legende vom heiligen Trinker), 2001. Igela argitaletxea. Itzultzailea: Matías Múgica.
* *Hiltzaile baten aitormena* (Beichte eines Mörders), 2003. Igela argitaletxea. Itzultzailea: Matías Múgica.

## Erreferentziak 
## Kanpo loturak 
* Euskarari ekarriak: Josef Roth, ekarriak.armiarma.eus
* JRO - Joseph Roth Online
Perla Ibaiko dorrea

thumb|250px|eskuinera|Lanen egoera 2009ko maiatzean.

**Perla Ibaiko Dorrea** edo **Pearl River Tower** (txineraz: 珠江大厦), Txinako Herri Errepublikako Guangzhou hirian dagoen bulego etxe orratza da. Eraikuntza lanak 2011an amaitu ziren eta 309 metro eta 71 solairu dauzka.

## Arkitektoa 
Skidmore, Owings and Merrill arkitekto talde estatubatuarrak diseinatutako etxe orratz honek, haizearen indarrarekin energia ekoizteko airesorgailuak izango ditu egiturako hainbat puntutan.

## Eraikuntza 
2005eko udazkenean, dorrearen diseinua erabakitzeko nazioarteko arkitektura lehiaketa antolatu zen, Skidmore, Owings and Merrill irabazle izan zirelarik. Lehen harria 2006ko irailaren 6an jarri zen eta makinera ondorengo asteetan hasi zen lanean. 2008ko urtarrilean, lurpeko solairuentzako zulaketa amaitu zen, eta ondoren, eraikuntza garabiak jarri eta lurpeko solairuak altxatzen hasi ziren.

2008ko abuztuan, lur-gaineko egitura eraikitzen hasi ziren. 2009ko apirilean 15. solairua eraiki zuten, eta hilabete batzuk beranduago, urrian, behekaldeko solairuetan, dorreak izango zuen gortinazko hormadun fatxada jartzen hasi ziren.

2010eko martxoaren 17an, dorreak gorengo garaiera eskuratu zuen, azken solairuetako altzairuzko egitura jartzean.

## Ikus, gainera 
* Guangzhou

## Kanpo estekak 
*  Proiektuari buruzko informazioa arkitekto taldearen webgunean.
* Eraikuntza lanen egoera 2009ko azaroaren 21ean.
Argentaria dorrea

**Argentaria Dorrea** Bilboko Uribitarten 1994an eraikitzeko proposaturiko 50 solairuko etxebizitza etxe orratza izan zen.

## Ezaugarriak 
Uribitarteko gunea eraberritzeko Bilboko udalak onartutako merkatal-gunea eta bulegoak eraikitzeko proiektuaren arduradun zen enpresak porrot egitean, udalak Uribitarten zer egin erabaki behar zuen.

Argentariaren proposamena bertan-behera geratu eta azkenean Arata Isozaki arkitekto japoniarraren Isozaki Atea egitasmoa eraiki zen.

## Kanpo estekak 
*  Argentaria Dorrea emporis.com webgunean.
Dalian Eton Center

**Dalian Eton Center** (txineraz: 大连伊顿中心), Txinako Herri Errepublikako Dalian hirian eraikitzen dagoen etxe orratz proiektua da. Guztira bost eraikin altxatuko dira, 383 eta 279 metroko bi bulego dorre, eta 42 solairuko hiru etxebizitza dorre.

## Eraikuntza 
Etxebizitza dorren eraikuntza 2008an hasi zen eta 2009rako ia amaiturik zeuden, gortina hormadun fatxada jarrita. Bulego dorren eraikuntza geldoagoa izan zen, eta 2009ko azaroan, lurpeko solairuak eraikitzen zeuden oraindik ere.

## Ikus, gainera 
* Dalian

## Kanpo estekak 
* Proiektuaren ordenagailu bidezko irudia.
Bilbao World Trade Center

**Bilbao World Trade Center** Bilboko Abandoibarra gunearen iparraldean, Euskalduna ontziolaren gunean 1990eko hamarkadaren hasieran eraikitzeko proposaturiko egitasmoa izan zen.

## Ezaugarriak 
Egitasmoak, 38 solairu eta 210 metroko bi bulego dorre biki eraiki nahi zituen, egituraren erdialdean zubi batez bi egiturak elkartuz.

Diseinua Pei Cobb Freed & Partners arkitekto taldeak egin zuen. Azkenik, udalak proiektua onartu ez eta gunean Euskalduna jauregia eraiki zen.

Etorkizunean, Zorrotzaurreko auzoaren eraberritzean, "World Trade Center"-ra eraikitzeko negoziaketetan dago Eusko Jaurlaritzako Sprilur.

## Ikus, gainera 
* Euskalduna jauregia
* Bilbao World Trade Center (Zorrotzaurre)

## Kanpo estekak 
*  Deia egunkariko albistea.
*  Egitasmoaren fitxa eta irudiak Emporis.com webgunean.
Eskaintza

Ekonomian, **eskaintza** kontsumitzaileen eskuragai jartzen den gai jakin baten kopurua da. Eskaintza hainbat aldagairen mendean izaten da, hala nola gaiaren salneurria, ordeko gaien salneurria, teknologia eta produktu bat ekoizteko lehengaien salneurriak. Oro har, gai baten eskaintza bere salneurriarekin era zuzen batean loturik dagoela uste ohi da: zenbat eta salnuerri altuagoa, *ceteris paribus*, ekoizleek produktuaren orduan eta kopuru handiagoa egiteko prest izaten dira.

## Ikus gainera 
* Eskaintza-kurba

## Kanpo estekak
Jerzy Neyman

**Jerzy Neyman** (Bendery, Besarabia, Errusiar Inperioa, 1894ko apirilaren 16 &ndash; Oakland, Kalifornia, 1981eko abuztuaren 5), jaiotzez **Jerzy Spława-Neyman**, poloniar-estatubatuar matematikari eta estatistikari nabari bat izan zen. Estatistikan, ezaguna da konfiantza-tarteak asmatu eta Neyman-Pearson lema deduzitzeagatik.

## Kanpo estekak
Henry Scheffé

**Henry Scheffé** (New York City, 1907ko apirilaren 11 &ndash; Berkeley, Kalifornia, 1977ko uztailaren 5) estatistikari amerikar bat izan zen, bariantza analisian, estatistika ez parametrikoan eta eredu linealetan egin zituen ikerketengatik ezaguna. Estatistikan Lehmann–Scheffé teoremak eta bariantza-analisiko konparaketa anitzetarako Scheffé metodoak bere izena daramate.

## Kanpo estekak
Almas Dorrea

**Almas Dorrea** (arabieraz: برج الماس), Arabiar Emirerri Batuetako Dubai hiriko etxe orratz bat da. 363 metro eta 68 solairu dauzka eta 2009an amaitu zuten.

Dorrea Jumeirah Lake Towers konplexuaren barruan dago, uharte artifizial batean. 2008an gehiengo altuera eskuratu zuenean Dubaiko eraikinik garaiena izan zen, baina urtebete beranduago Burj Khalifak gainditu zuen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Eraikinaren fitxa skyscraperpage.com webgunean.
*  Egitasmoari buruzko informazioa.
TBA Dorrea

**TBA Dorrea** edo **TBA Tower** (txineraz: Txinako Herri Errepublikako Dongguan hirian eraikitzen dagoen 289 metro eta 68 solairu izango dituen bulego etxe orratza da.

## Eraikuntza 
Eraikuntza 2008. urtearen hasieran hasi zen, eta 2011an amaitzea espero da. 2009ko abenduaren 4an hiru pertsona hil ziren, dorrearen eraikitze garabietako bat behera erortzean.

## Erreferentziak 
## Kanpo estekak 
* Dorreak izango duen itxura erakusten duen ordenagailu bidezko irudia.
Rose Tower

**Rose Dorrea** edo **Rose Tower** Arabiar Emirerri Batuetako Dubai hiriko etxe orratz bat da. 333 metro eta 72 solairu dauzka eta 2007an amaitu zuten.

Munduan, hotel moduan erabilitako eraikinik garaiena da.

## Ikus, gainera 
* Sheikh Zayed kalea
* Dubaiko etxe orratzik garaienen zerrenda

## Kanpo estekak 
*  rotana.com Egitasmoaren webgune ofiziala.
*  Eraikinaren fitxa emporis.com webgunean.
The Index

**The Index**, Arabiar Emirerri Batuetako Dubai hiriko etxe orratz bat da. 328 metro eta 80 solairu dauzka eta 2009an amaitu zuten.

Erabilera anitzeko etxe orratza da, eta etxebizitzez gain, bulegoak eta aisialdirako guneak ditu. Foster and Partners arkitekto taldeak diseinatu zuen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  The Index egitasmoaren webgune ofiziala.
*  Egitasmoari buruzko informazioa Foster and Partners arkitekto taldearen webgunean.
Emirates Crown

**Emirates Crown** Arabiar Emirerri Batuetako Dubai hiriko etxebizitza etxe orratz bat da. 296 metro eta 63 solairu dauzka eta 2008an amaitu zuten.

Dorrea, Dubai Marina kirol-portu berriaren inguruan eraikitako etxebizitza dorreetako bat da.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Eraikinaren fitxa skyscraperpage.com webgunean.
The Address Downtown Burj Dubai

**The Address Downtown Burj Dubai** (arabieraz: فندق البحيرة و شقق برج دبي المخدمة), Arabiar Emirerri Batuetako Dubai hiriko etxebizitza etxe orratz bat da. 306 metro eta 63 solairu dauzka eta 2008an amaitu zuten.

300 metro baino gehiago dituen arren, ondoan 818 metroko Burj Dubai etxe orratzak, txiki uzten du. Atkins arkitekto taldeak diseinatu zuen.

2015eko abenduaren 31n su hartu zuen.

## Erreferentziak 
## Ikus, gainera 
* Dubaiko etxe orratzik garaienen zerrenda

## Kanpo estekak 
*  Egitasmoaren webgune ofiziala.
21st Century Tower

**21st Century Tower** (arabieraz: برج الماس), Arabiar Emirerri Batuetako Dubai hiriko etxebizitza etxe orratz bat da. 269 metro eta 53 solairu dauzka eta 2003an amaitu zuten.

2003tik 2005era munduko etxebizitza eraikinik garaiena izan zen.

## Ikus, gainera 
* Sheikh Zayed kalea
* Dubaiko etxe orratzik garaienen zerrenda

## Kanpo estekak 
*  fitxa skyscraperpage.com webgunean.
Abrisketako San Pedro ermita

**Abrisketako San Pedro** izeneko ermita Arrigorriagan dago, Abrisketa auzoan. Bertan ekainaren 29aren hurrengo igandean San Pedroren omenezko erromeria ospatzen dute. Ikerketa batzuen arabera, Bizkaiko eliza kristau zaharrenetako bat izango litzateke, agian VII. mendeko elementuekin.

1994ko urriaren 21ean, Eusko Jaurlaritzak *monumentu* izendatu zuen, Sailkatutako Kultura Ondasuna.

## Deskribapena 
Angelu zuzeneko nabe bakar bat eta bera ere errektangularra den abside bat dituen ermita, nabearenak baino neurri txikiagoak dituena. Hormak, agerian dagoen harearrizkoak dira. Nabea, egurrezko astazaldierrenkada batez estalirik dago, sabaizunik gabe, absidea ordea, altuera gutxiagokoa, kainoierdiko gangakoa da. Hormetatik inpostarik gabe ateratzen da. Kanpoko aldean, nahiz eta nabearen eta absidearen altuera desberdina izan, teilatu bakar batez erabaki da estalketa, horengatik, abside horren eremura heltzean, zolatak aske gelditzen dira ertzetako bi zutaberi eutsiz. Teilatu hiru isuraldekoa da. Bi bao badaude elizan: sarrerakoa eta eta beste bat argitarakoa absidean. 

Sarrera (Mendebalderantz ematen du), Erradio gisako zazpi dobelekin, puntu erdiko arkibolta batean zehar irekitzen da, bederatzi piezatako txanbrana batez lotutakoa. Biak, harribakarreko janben gainean daude eta horietan, erromanikoaren bereizgarri diren gaiekin moldatutako inpostak ageri dira. Presbiterioaren ardatzarekiko eserdiraturik dagoen pieza monolitiko bat da absidearen baoa. Angelu zuzeneko pieza, bertikalki jarria eta kalitate onez bileteatutako inposte erromanikoaz koroatua. Azalera guztia dekoraturik dago. Jatorrizko baoa handitu egin zen, leihoaren erdialdeko herena, bere altuera osoan, biselean ebaki zen baina bere egoera kontzentrikoaren itxura, gutxi gorabehera, osa daiteke. 

Bisigotikoak deitutako bi gurutze, kortinatxoan edo puntu erdian koroatuak daude beheko aldean. Leiho hori, eraikin erromanikoa baino lehenagoko zerbaita, beraz, prerromanikoa, baliteke XI. mendea baino lehenagokoa izatea. Azaldutako bao horietaz gain, beste batzuen errestoak ikusten dira elizaren gorputzean, harri landuak ere bai, oso kaltetuak, giza itxurazkoak, irakurketa moralizatzailea izan dezaketenak.

## Ikus, gainera 
* Erromanikoa Euskal Herrian

## Erreferentziak 
## Kanpo estekak 
*  Baselizari buruzko dokumental laburra Youtuben
*  Kultura Ondasun izendapena EHAAn
Armada Beltza

**Ukrainako Insurrekzio Iraultzailearen Armada** (, ), ezagunagoa **Armada Beltza** eta **Makhnovtxina** izenez, Errusiako Gerra Zibilean Nestor Makhno anarkista ezagunaren agindupean Ukraina eta Krimean borrokan ibili zen armada anarkista izan zen. Gerra hartan beste armada hauek ere borrokatu ziren: boltxebikeen Armada Gorria, kontserbadoreak eta mentxebikeak biltzen zituen Armada Zuria, eta antolatu gabeko nekazari matxinatuen Armada Berdea.

## Kanpo estekak
Dubai World Trade Centre

**Dubai World Trade Centre** edo **DWTC** (arabieraz: مركز التجارة العالمي دبي), Arabiar Emirerri Batuetako Dubai hiriko bulego etxe orratz bat da. 184 metro eta 39 solairu dauzka eta 1979an amaitu zuten.

Hirian altxatutako lehen etxe orratza izan zen, artean Dubai gehiena hare desertua baino ez zela.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Eraikinaren webgune ofiziala.

**Aurrekoa:**
**Sheraton Dubai Creek**

**Dubai World Trade Centre**Dubaiko etxe orratzik garaiena(1979 - 1999)

**Ondorengoa:**
**Burj Al Arab**
Pentominium

thumb|250px|Pentominium etxe orratza munduko eraikinik garaienekin alderatuta.
**The Pentominium** Arabiar Emirerri Batuetako Dubai hirian eraikitzen ari den etxebizitza etxe orratz bat da. 516 metro eta 122 solairu izango ditu eta 2012an amaitzea espero zen, baina 2014ra atzeratu da amaiera data.

Dorrea Aedas arkitekto taldeak diseinatu zuen.

## Chicago Spirekin lehia 
Munduko etxebizitza eraikinik altuena izateko lehian, Chicagon aurkeztutako Santiago Calatrava arkitekto valentziarraren 610 metroko Chicago Spire etxe orratzaren altuera gainditzeko, 100 metro inguruko antena gehitu zioten Pentominium eraikinaren jatorrizko diseinuari, altuera 620 metrora arte igoaraziz.

2008an Chicago Spire eraiki behar zuen enpresak porrot egin eta egitasmoa bertan behera geratzean, Pentominium dorreko eraikuntza enpresak, antena kendu eta jatorrizko diseinua berreskuratu zuen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Egitasmoaren webgune ofiziala.
*  Eraikinaren fitxa skyscraperpage.com webgunean.
Burj Al Alam

**Burj Al Alam** edo "Munduko dorrea", Arabiar Emirerri Batuetako Dubai hirian eraikitzen hasi zen bulego etxe orratz bat izan zen. 510 metro eta 108 solairu izan behar zituen eta 2012an amaitzea espero zen. 2013an proiektua bertan behera geratu zen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Egitasmoaren webgune ofiziala.
Rob Warner

**Rob Warner** (Reading, Ingalaterra, 1970 - ) erretiratua dagoen mendi-bizikletako txirrindulari profesionala da.

## Biografia laburra 
Profesional bilakatu aurretik, 1993. urtean sei hilabetez Rover lantegian ibili zen Oxforden, Rover 800 kotxea fabrikatzen. Saracen taldean Steve Peatekin batera ibili ondoren, MBUK taldetik pasatu ostean *Giant Bicycles*ekin sinatu zuen azken kontratua.

1996. urtean UCI Mendi-bizikletako Munduko Kopako lasterketa bat irabazi zuen lehen britainiarra izan zen, *Kaprun*en hain zuzen ere.

Azken bi urteak UCI Mendi-bizikletako Munduko Txapelketa eta Munduko Kopako hizlari bezala aritu da *Freecaster* deritzon dohaineko internet domeinuan.
Dubai Marina

thumb|300px
**Dubai Marina** (arabieraz: مرسى دبي‎ edo دبي مرينا), Arabiar Emirerri Batuetako Dubai hirian dagoen kirol portua da. Guztira guneak 4,9 milioi metro koadro dauzka.

## Kokapena 
Dubai Marina, Jebel Ali portuaren ondoan dago, Dubai Internet City, Dubai Media City eta Dubaiko amerikar unibertsitatetik gertu. Lehenik eta behin, ontzien ibilera errazteko ubide artifizialak eraiki zituzten, eta ondoren, errepide eta zubiak.

Azkenik, 2005ean etxebizitza dorreak altxatzen hasi ziren. Egitasmoa epeka eraikitzea espero da, eta 100 etxe orratz baino eraikitzeko orube daude.

|Dubai Marinaren gaueko ikuspegia.
Fitxategi:Dubai marina2.jpg|Dubai Marinaren gaueko ikuspegia.

## Eraikinik garaienak 

## Erreferentziak 
## Ikus, gainera 
* Dubaiko etxe orratzik garaienen zerrenda

## Kanpo estekak 
*  Dubai Marinaren webgune ofiziala.]
Dubai Waterfront

thumb|250px|Dubai Waterfront egitasmoaren kokapena Dubaiko kostaldean.

**Dubai Waterfront** Arabiar Emirerri Batuetako Dubai hirian eraikitzeko proposatutako uharte artifizialen egitasmoa da. Itsasoari irabazitako lurraren azalera 130 kilometro koadro ingurukoa izango da.

## Kokapena 
Uharte artifizialen multzoa, Dubai hiriko kostaldearen mendebaldean eraikiko da, Jebel Ali palmondoaren ondoan.

## Guneak 
### Uharte artifizialak 
* Al Ras (Iparralderagoen egon den uhartea)
* Corniche (Al Rasen hegoaldeko bi uharteak)
* La Riviera (The Peninsularen ekialdeko hiru uharteak)
* The Peninsula (Cornichen hegoaldean)

### Bestelako guneak 
* The Palm Boulevard
* Madinat Al Arab
* Uptown
* Downtown
* Boulevard
* The Exchange

## Ikus, gainera 
* Jebel Ali palmondoa

## Kanpo estekak 
*   Egitasmoaren webgune ofiziala.
DAMAC Heights

**DAMAC Heights** edo **Ocean Heights 2** (arabieraz: برج الماس), Arabiar Emirerri Batuetako Dubai hirian eraikitzen dagoen etxe orratz bat da. 426 metro eta 100 solairu dauzka eta 2011an amaitzea espero da.

Eraikina Aedas arkitekto taldeak diseinatu zuen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Egitasmoaren webgune ofiziala.
Armada Zuria

**Mugimendu Zuria**, talde armatu gisa **Armada Zuria** (errusieraz: Белая Армия, irakurrita Belaya Armiya) zutenak, Zuriak bezala deituak izan ziren eta Errusiako Gerra Zibilean iraultzaren aurkakoak bildu zituen mugimenduari deritzo. Mugimendu honen gehiengoa Errusiako *Tsarren* alde agertu zen eta Urriko Iraultzan Armada Gorriaren aurka borrokatu ziren 1918tik 1921ra.

Atzerriko potentziek lagundutako Armada Zuriak sarritan kinka larrian ipini zuten Armada Gorriko gudarostea.

## Kanpo estekak
Vega hotel eraikuntza

**Vega hotela** Pedro Guimónek XX. mendearen hasieran diseinaturiko hotela da, Ondarroan kokaturikoa.

2004ko irailaren 1ean, Eusko Jaurlaritzak *kultura ondasun* izendatu zuen, *monumentu* kategoriarekin.

## Deskribapena 
Ondarroa, Euskal Herriko beste herri batzuk bezala, asko hazi zen XIX. mendearen bukaeran eta XX.aren hasieran eta horren ondorioz sortu zen zabalgunea. Garai horretan eraikin interesgarriak egin ziren, nahiz eta gehienek ez duten gaur arte iraun. Horrek garrantzi berezia ematen dio hotel honi, arkitekturak eta hirigintzak garai hartan izan zuten garapenaren erakusgarri baita. Garapen horren eragileen artean, berriz, sona handiko arkitektoak egon ziren, Ricardo Bastida eta Pedro Gimon, kasu.

Hotel Vega eraikina —hasieran, "Hotel de la Bahía"— Pedro Gimon Egiguren bilbotar arkitektoaren gaztetako lana da. Pedro Gimon arkitektoa funtsezkoa izan zen XX. mendearen lehenengo erdiko arkitekturan, lan teoriko handia egin baitzuen euskal estiloa berpizteko, gaztelaniaz *neovasco* eta frantsesez *neo-basque* izenez ezaguna den hori sortzeko. Bere lana oso aldakorra da, estilo asko erabili baitzituen bere produkzioan, batzuetan aldi berean. Berak egindako eraikin asko bota egin dira; hotel hau da, beraz, arkitekto bikain honen lanaren testigantza ematen duten bakanetako bat.

XX. mendearen hasierako arkitekturaren erakusgarri da. Zenbait elementuri erreparatuz, modernismoaren barruan koka daiteke eta, daukan soiltasun dotore horrek déco artea iragartzen du, nahiz eta badituen Bizkaiko garai hartako arkitekturaren berezko elementuak ere.

Eraikinak etxadiko iparraldeko lursaila hartzen du eta hiru fatxada ditu. Oinplano laukizuzena du, 17 metroko zabalera eta 13 metroko sakonera duena, gutxi gorabehera. Behekoaz gain, lau solairu ditu, estalki faldoidunaren hegalak errematatuak. Fatxadetan nahastu egiten dira begiratoki irtenak eta proportzio bertikala duten leiho lerrokatuak. Hiru fatxadak desberdinak dira, eta horietako bakoitza simetrikoa da. Simetria hori nabarmentzeko, elementu desberdinak erabiltzen dira: mendebaldeko fatxadan, begiratoki irten bat, hoteleko sarreraren gainean, erdi-erdian, jarria; iparraldekoan tximinia bat, fatxadako kanpoko aldean egina eta ekialdeko fatxadan, berriz, ertz bietan egindako elementu-konposizio bertikal bat. Azken horretan, gainera, terraza handi bat dago beheko solairuan; horren gainean, lehenengo solairuan, terraza handi bat jabaloien gainean jarrita, bigarrenean eta hirugarrenean begiratoki irten oktogonal bana eta, gainean, laugarrenean, balkoi bat. Burdineriako zenbait elementutan (balkoietako karalak) eta zurerian, zantzu modernistak ikus daitezke. Begiratokietan gillotina-leihoak daude, jatorri ingelesekoak.

## Erreferentziak 
## Kanpo estekak 
* Kultura Ondasun izendapena EHAAn
* :Hoteletik etxebizitzara, 2012/10/20
San Emeterio eta San Zeledonio eliza (Larrabetzu)

**San Emeterio eta San Zeledonio** Larrabetzuko Goikoelexea auzoan zegoen eliza da.

1995eko azaroaren 14an, Eusko Jaurlaritzak *monumentu* izendatu zuen, Sailkatutako Kultura Ondasuna.

## Deskribapena 
Angelu zuzeneko oina duen eliza, nabe bakarrekoa, fabrikaren oinetarantz, gero eta luzeagoko hiru zatitan banatua. Eraikina inguratzen duen zurezko oinetan apeatutako portikoa du. Fabrikaren zatirik handiena XVII. mendea baino lehenagokoa. Mende horretan osatu zen gaurko nabea eta jaso zen kanpandorrea, oin kuadrangularrekoa, hiru gorputzetan banatua, hiru isurkiko teilatua, oinen aldean lokalizatzen dena. XVIII. mendean egin zen sakristia eta multzoaren buruari erantsi zitzaion. Gangak gurutzeriazkoak dira eta terzeletezko oktopartitazkoak. Barne aldeko euskarriak hormari erantsirik daude kanpo aldeko estriboak bezala. Elizaren sarrerak bi dira. Portadarik zaharrena XV. mendekoa da eta Epistolaren aldeko bigarren zatian irekitzen da. Sarrera hori puntelatu eta adobelatua da. Sarrera nagusia, dorrearen beheko zatiaren barrena irekitzen da eta XVIII. mendekoa da. Estetika aldetik, Barrokoa da eta zatitutako frontoi kurbo batez osatua dago, moldura lodiz babestutako eta plakez apaindutako bao dinteldun bat inguratzen duten kaxeatutako pilareen bidez sostengatua dago. Eliza, gehien bat, hareharriz aparejatua dago nahiz eta dorrearen azken zatia, adreiluzkoa izan eta portikoan zura erabiltzen den. Elizaren ondasunen artean, hispaniar-flamendar erretaula bat nabarmentzen da eta alboko hormetan, duela gutxi aurkitutako Erdi Aroko muralak ere bai.

Fitxategi:Goikolexea - San Emeterio ta San Celedonio eliza 1.jpg|Erretaula
Fitxategi:Goikolexea - San Emeterio ta San Celedonio eliza 6.jpg|Elizaren barrualdea
Fitxategi:Goikolexea - San Emeterio ta San Celedonio eliza 4.jpg|Hormako pinturak

## Erreferentziak 
## Kanpo estekak 
* Kultura Ondasun izendapena EHAAn
Millennium Tower

**Millennium Tower**, Arabiar Emirerri Batuetako Dubai hiriko etxebizitza etxe orratz bat da. 285 metro eta 60 solairu dauzka eta 2006an amaitu zuten.

Sheikh Zayed kalean dago kokatua eta etxe orratzaren atzean, hamar solairuko aparkalekua dago.

## Ikus, gainera 
* Sheikh Zayed kalea
* Dubaiko etxe orratzik garaienen zerrenda

## Kanpo estekak 
*  Eraikinaren fitxa skyscraperpage.com webgunean.
HHHR Dorrea

**HHHR Dorrea** Arabiar Emirerri Batuetako Dubai hirian eraikitzen ari den erabilera anitzeko etxe orratz bat da. 317 metro eta 72 solairu dauzka eta 2011n amaitu zuten eraikitzen.

Al Hashemi arkitektoak diseinatu zuen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Eraikinaren fitxa skyscraperpage.com webgunean.
Jumeirah Emirates Towers Hotel

**Jumeirah Emirates Towers Hotel** edo **Emirates Tower Two**, Arabiar Emirerri Batuetako Dubai hiriko etxe orratz bat da. 309 metro eta 56 solairu dauzka eta 2000ko apirilaren 15ean amaitu zuten.

Hotela, Jumeirah International Group enpresak kudeatzen du.

## Ikus, gainera 
* Emirates Office Tower
* Dubaiko etxe orratzik garaienen zerrenda

## Kanpo estekak 
*  Egitasmoaren webgune ofiziala.
*  Eraikinaren fitxa skyscraperpage.com webgunean.
Sarasketa

**Sarasketa** Duzunaritze-Sarasketa udalerriko herri bat da, Euskal Herriko Nafarroa Beherea lurraldean kokatuta, Garazi eskualdean.

Antzina, udalerri propioa izan zen, baina 1841eko maiatzaren 12an Duzunaritze udalerri zaharrarekin bat egin zuen Duzunaritze-Sarasketa udalerria sortzeko.

Bertako biztanleak *sarasketarrak* dira.

## Izenaz 
Duzunaritze beste hizkuntza batzuetan ere ezagutzen da, hala nola:

* frantsesez: *Sarrasquette* ("zagazkét" ahoskatua)
* okzitanieraz: *Sarrasqueta* ("zarrazkéta" ahoskatua)''*
* aragoieraz: *Sarrasqueta* ("zarrazkéta" ahoskatua)
* gaztelaniaz: *Sarrasqueta* ("zarrazkéta" ahoskatua)

Gainera, toponimoa hainbat modutan agertu da historian zehar:

* *Sarasqueta* (1264)
* *Sarasquete* (1413)
* *Sarasqueta* (1513)

Herria, batzuetan, frantsesaren eraginagatik da, oker deitua *Sarrasketa*.

## Geografia 
Sarasketa Hergarai ibarran dago.

### Ingurune naturala 
thumb|right|300px|Sarasketako baserriak

Garaziko ekialdean, Hergarai azpieskualdeko iparraldean. Hegoaldean Altzieta eta Ahatsa ditu, mendebaldean Duzunaritze udalkidea; iparraldean Lakarra, Monjolose eta Gamarteko lurrekin topatzen da. Hau guztia Garazi barruan.

Ekialdean baino ez ditu auzokideak eskualde honetatik kanpo: Oztibarreko Ibarrola eta Hozta hain zuzen. Aipagarria da Gamia edo Azkonzabaleko lepoa (503 m) pasatu eta gero geografikoki eskualde honetan gaudela (Laminosine errekaren arroa) baina lehen lur eremuak administratiboki lehen Duzunaritze-Sarasketari eta gero Gamarteri dagozkiela.

### Auzoak 
* Etxeberria
*Azkonzabala
*Gamea
*Munuluxea

## Historia 
Erdi Aroan, Duzunaritzek eta Sarasketak parrokia bera partekatzen zuten, udalerri ezberdinak izan arren. Honek, udalerriko egungo eliza, bi herrien artean zaldiz kokatzea ezragin zuen.

Etxeparea etxe noblea, euskal literaturan ezagutzen den lehen idazlearen (Bernart Etxepare) balizko sehaska, 1294tik aipatua ageri da. *Jean Etchepare* Ahatsako *Jeanne de Saint Julien* izenekoarekin ezkondu zen. 1664an *Guillaume d'Etchepare* ezkutaria *Catherine de Lostal'', Apateko jaunaren alaba eta bere neba hil ostean etxe horren oinordekoarekin ezkondu zen. Horrela bi familia nagusi hauek batu egin ziren. XVIII. mendean Apat-Etxeparetarrak Baigorriko Urdostarrekin batu ziren.

Frantziako Iraultzan, Gratian Dagorret herriko apaizak erbesteratu behar izan zuen.

1841eko maiatzaren 12an, Duzunaritze eta Sarasketa udalerriek bat egin zuten Duzunaritze-Sarasketa udalerri berria sortzeko.

## Demografia 
Udalerri independentea zeneko datu demografikoak daude:

## Ondasun nabarmena 
* Herriko bidegurutzeko gurutzea eta hilerriaren sarreran dagoena monumentu historikoen zerrendan daude.
* Etxeparea etxaldea eta Etxondoa etxea XVII. mendekoak dira.
* Azkonzabaleko lepra heldu baino lehen Game edo Gamia (izen bereko lepotik hurbil) deituriko aztarnategia dago.

## Sarasketar ospetsuak 
* Bernart Etxepare (1480-1560), apaiza eta euskal idazlea.
* Martin Landerretxe (1842-1930), euskal idazle eta euskaltzaina.

## Oharrak 
## Erreferentziak 
## Ikus, gainera 
* Duzunaritze-Sarasketa
* Garazi
* Nafarroa Beherea

## Kanpo estekak
Chelsea Tower

**Chelsea Tower**, Arabiar Emirerri Batuetako Dubai hiriko etxe orratz bat da. 250 metro eta 49 solairu dauzka eta 2005ean amaitu zuten.

Eraikinean hotela eta etxebizitzak daude eta Atkins arkitekto taldeak diseinatu zuen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Egitasmoaren webgune ofiziala.
*  Eraikinaren fitxa skyscraperpage.com webgunean.
Le Rêve

**Le Rêve** edo **Ametsa** (frantsesez), Arabiar Emirerri Batuetako Dubai hiriko etxe orratz bat da. 210 metro eta 50 solairu dauzka eta 2006an amaitu zuten.

Eraikina Dubai Marina gunean dago, hirian eraikitako kirol porturik handienean.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Egitasmoaren webgune ofizial.
Marina Crown

**Marina Crown** Arabiar Emirerri Batuetako Dubai hiriko etxebizitza etxe orratz bat da. 207 metro eta 52 solairu dauzka eta 2006an amaitu zuten.

Eraikina Dubai Marinan dago eta etxebizitzez gain, igerilekua eta aisialdirako beste hainbat azpiegitura daude.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Eraikinaren fitxa emporis.com webgunean.
Marina 106

**Marina 106**, Arabiar Emirerri Batuetako Dubai hirian eraikitzen ari den etxe orratz bat da. 425 metro eta 107 solairu izango ditu eta 2012an amaitzea espero da.

Dorrea Dubai Marina gunean dago, eta amaitzean munduko etxebizitza dorrerik garaienetakoa izango da, Princess Tower eta Pentominium etxe orratzekin batera (hirurak Dubain.)

## Ikus, gainera 
* Dubai Marina
* Dubaiko etxe orratzik garaienen zerrenda

## Kanpo estekak 
*  Egitasmoaren webgune ofiziala.
Marina 101

**Marina 101** , Arabiar Emirerri Batuetako Dubai hirian eraikitzen ari den etxebizitza etxe orratz bat da. 412 metro eta 101 solairu dauzka eta 2015ean amaitzea aurrikusten da.

Etxe orratzeko lehenengo 33 solairuek 281 geladun eta bost izarreko Hard Rock Cafe bat izango dute eta 34tik 100erakoak etxebizitzak izango dira.

National Engineering Bureau arkitekto taldeak diseinatu zuen.

## Ikus, gainera 
* Dubai Marina
* Dubaiko etxe orratzik garaienen zerrenda

## Kanpo estekak 
*  Egitasmoaren webgune ofiziala.
*  Eraikinaren fitxa skyscraperpage.com webgunean.
23 Marina

**23 Marina**, Arabiar Emirerri Batuetako Dubai hirian eraikitzen ari den etxebizitza etxe orratz bat da. 395 metro eta 89 solairu dauzka eta 2012an amaitu zuten eraikitzen bi urteko atzerapenarekin.

International Engineering Center arkitekto taldeak diseinatu zuen eta sustatzailea Indiako Hiranandani Group enpresa da.

2012ko urtarriletik urte bereko maiatzera arte munduko etxebizitza eraikinik garaiena izan zen.

## Eraikuntza argazkitan 

Fitxategi:23 Marina Under Construction on 21 September 2007.jpg|2007ko irailaren 21ean.
Fitxategi:23 Marina Under Construction on 23 November 2007.jpg|2007ko azaroaren 23an.
Fitxategi:23 Marina Under Construction on 18 January 2008.jpg|2008ko urtarrilaren 18an.
Fitxategi:23 Marina Under Construction on 13 June 2008.jpg|2008ko ekainaren 13an.

## Ikus, gainera 
* Dubaiko etxe orratzik garaienen zerrenda
* Dubai Marina

## Erreferentziak 
## Kanpo estekak 
*  Egitasmoaren webgune ofiziala.
Andra Maria eliza (Busturia)

**Andra Maria** Busturiko Axpe auzoan dagoen eliza da.

## Historia 
1051. urtean, orduko Bizkaiko jauna zen Eneko Lopez Harokoak Arabako gotzainari Axpeko Andra Mariaren monasterioa eta bere ondasunak, egun eliza dena, eman zizkion. Tartean gertuko dorretxea zegoen.

Bere kaliza, eskuizkribu eta margolan batzuk Bilboko Guggenheim museoak erakutsi zituen.

1995eko urriaren 17an, Eusko Jaurlaritzak *monumentu* izendatu zuen, Sailkatutako Kultura Ondasuna.

## Deskribapena 
Beranduko gotikoaren estiloko eliza da, nabe bat du; nabearen burua planoa da eta alboko kapera bat du, oinean gora ateratzen dena. Harri oso sendoz eraikia da eta espazio-antolaera xumea da. Barruko aldetik, nerbio zuzeneko gangadun hiru zatiz estalirik dago eta, buruhorman, trazeriako argizulo bat dago. Kanpo aldeko estalkia, zurezko habeen bidezko armaduraren gainean bi isuraldeko teilatua du. Hormak, harlanduz eginak dira eta kanpoko euskarriak, ertzetan kokatutako lau kontrahorma dira eta barne aldekoak, alboko hormei erantsitako lau kolomaerdi dira, bi presbiterioko anguluetan daudenak eta beste bi mentsulen gainean, koruan. Kapera Ebangelioaren aldean dago, bere estalkia ere gurutze-gangakoa da baina bere altuera elizarena baino txikiagoa da. Korua elizaren oinean dago eta mentsulen gainean dagoen eta oso beheratutako arku batek eusten dion gurutze-ganga baten gainean eraikia da. Dorrea Epistolaren aldean dago eta ez da oinetik gora ateratzen. Teilatuaren altuera dauka eta bere kanpandegia ateratzen da gorago. Elizak bi atari ditu, bat, txikia eta xumea, oinean dagoena, ojiba-arkua eta dobelak ditu eta bestea, nagusiena da eta alboan dago, Epistolaren aldean. Sarrera nagusia, eraldatutako pilareen arteko beheratutako bi pasabidekoa da eta taiuera interesgarria du eta eskulturazko apaindura garrantzitsua. Arku konopial batek beste batzuk ditu bere azpian, guztiak beheratuak. Tinpanoan, kalbarioa dago. Beheko aldean bi arku eskartzano ditu eta horiek formatzen dute ataria; mainela, moldura biribil batzuez osatutako pilastra bat da eta identifikatzeko zaila den santu baten irudia dago bertan. Sarrera guztia, bi kolomatxo altuz inguratua dago eta frondazko landare-apaindura dute eta konopiaren bi alboetan bi medailoi daude. Elizak bao gutxi ditu. Bi arrosetoi, bata buruan eta bestea oinean; beste bi alboetan eta bi leihate ojibal, horiek ere alboetan, atzeko aldean. Beraz, barne aldeko argiztapena oso urria da.

## Iruditegia 

Irudi:Busturia - Axpeko Andra Mari eliza 010.jpg|Ate nagusia.

## Erreferentziak 
## Kanpo estekak 
* Kultura Ondasun izendapena EHAAn
The Marina Torch

**The Marina Torch** , Arabiar Emirerri Batuetako Dubai hirian dagoen etxebizitza etxe orratz bat da. 352 metro eta 80 solairu dauzka eta 2011n amaitu zuten eraikitzen.

2011ko maiatzetik 2012ko urtarrilera arte, munduko etxebizitza eraikinik garaiena izan zen.

## Eraikuntza argazkitan 

Fitxategi:The Torch Under Construction on 18 May 2007.jpg|2007ko maiatzaren 18a
Fitxategi:The Torch Under Construction on 20 December 2007.jpg|2007ko abenduaren 28a

## Ikus, gainera 
* Dubai Marina
* Dubaiko etxe orratzik garaienen zerrenda

## Kanpo estekak 
*  Egitasmoari buruzko informazioa.
Elite Residence

**Elite Residence** (arabieraz: برج الماس), Arabiar Emirerri Batuetako Dubai hirian 2008 eta 2011 urteen artean eraiki zen etxebizitza etxe orratz bat da. 380 metro eta 91 solairu dauzka.

*Adnan Saffarini* arkitektoak diseinatu zuen.

## Ikus, gainera 
* Dubai Marina
* Dubaiko etxe orratzik garaienen zerrenda

## Kanpo estekak 
*  Eraikinaren fitxa emporis.com webgunean.
Cayan Tower

**Cayan Tower**, (*Infinity Tower* ere deitua), Arabiar Emirerri Batuetako Dubai hirian dagoen etxe orratza da. 307 metro eta 73 solairu dauzka eta 2013an amaitu zuten eraikitzen.

Skidmore, Owings and Merrill arkitekto taldeak diseinatu zuen.

## Eraikuntza 
Dorrearen lehen harria 2006an hasi zen eta lurpeko solairuak eraikitzeko zulaketa amaitua zegoela 2007ko otsailaren 7an, lurpeko solairuak eraikitzeko gunea babesten zuen horma behera etorri, eta itsasoko urak zuloa urez bete zuen.

Eraikuntza lanak hainbat hilabetez egon ziren etenik, eta azkenik 2008an eraikitze lanek jarraitu egin zuten. 2009ko abuztuan 19 solairu zeuden eraikiak.

2012ko urrian etxeorratzak gorengo garaiera eskuratu zuen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Eraikinaren fitxa skyscraperpage.com webgunean.
*  *Lucky scape for 100 workers* Gulfnews.com egunkariko albistea.
Princess Tower

**Princess Tower**, Arabiar Emirerri Batuetako Dubai hirian eraikitzen ari den bulego etxe orratz bat da. 414 metro eta 107 solairu ditu eta 2012an amaitu zuten.

Eraikuntza 2005ean hasi bazen ere, atzeratu egin da eraikuntza, higiezinen krisialdiak eraginda.

2012ko maiatzetik munduko etxebizitza eraikinik garaiena da.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Egitasmoaren webgune ofiziala.
Santa Eufemia eliza (Bermeo)

Eliza hori planta luzekoa da eta nabe bakar bat dauka lau arlo berdinetan zatituta. Burualdea bost hormataleko poligonoa da. Gurutzeria soileko gangak ditu lau arlo berdinetan eta erradialak, aldiz, burualdean. Azpimarratzekoa da giltzarriek eta mentsulek duten dekorazio aberatsa. Euskarriak harmoretan itsatsiak daude. Barruko aldean zutabe bakarrak eta hiru zutabeko txortak ikus daitezke. Kanpoko aldean, ostera, absideko lau arlo berdinetan eta erpinetan kontrahormak daude agerian. Jatorrizko eraikinari beste egitura batzuk gehitu zaizkio: bi kapera, sakristeria, dorrea eta aterpe moderno neogotikoa. Hareharrizko harlanduz egindakoa da Bermeoko Santa Eufemia.

## Iruditegia 

Irudi:Santa eufemia.JPG
Irudi:Bermeo santa eufemia church.JPG
Irudi:Santa Eufemia eliza, Bermeo.jpg|Atari nagusia
Irudi:Bermeo port 01.jpg|Eliza portu zaharretik ikusita
Irudi:Aitaguriaweb.jpg|Eliza Artza kaitik ikusita

## Ikus,Gainera 
* Bermeoko udaletxea
* Donieneko atea
* Kikunbera etxea
* Ertzila dorretxea
* Kasinoa

## Erreferentziak 
## Kanpo estekak 
* Kultura ondasun izendatzeko erabakia, *Euskal Herriko Agintaritzaren Aldizkaria*.
Park Place

**Park Place**, Arabiar Emirerri Batuetako Dubai hiriko erabilera anitzeko etxe orratz bat da. 234,1 metro eta 56 solairu dauzka eta 2007an amaitu zuten.

Cox Group arkitekto taldeak diseinatu zuen. Lehen harria 2004an jarri zen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Eraikinaren fitxa skyscraperpage.com webgunean.
Vision Tower

**Vision Tower**, Arabiar Emirerri Batuetako Dubai hiriko etxe orratz bat da. 260 metro eta 60 solairu dauzka eta 2009an amaitu zuten.

Thompson, Ventulett, Stainback & Associates arkitekto taldeak diseinatu zuen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Eraikinaren fitxa emporis.com webgunean.
The Harbour Hotel & Residence

**The Harbour Hotel & Residence**, Arabiar Emirerri Batuetako Dubai hiriko etxe orratz bat da. 256 metro eta 59 solairu dauzka eta 2''7an amaitu zuten.

Eraikinean hotela eta etxebizitzak daude.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Egitasmoaren webgune ofiziala.
Al Kazim dorreak

**Al Kazim dorreak** (arabieraz: الكاظم تاورز), Arabiar Emirerri Batuetako Dubai hiriko erabilera anitzeko bi etxe orratz dira. 265 metro eta 53 solairu dauzkate eta 2008an amaitu zituzten.

National Engineering Bureau arkitekto taldeak diseinatu zituen.

## Ikus, gainera 
* Dubaiko etxe orratzik garaienen zerrenda
* Dubai Media City

## Kanpo estekak 
*  Eraikinaren fitxa emporis.com webgunean.
Mag 218 Tower

**Mag 218 Dorrea** (arabieraz: برج ماج 218), Arabiar Emirerri Batuetako Dubai hiriko bulego etxe orratz bat da. 275 metro eta 66 solairu dauzka eta 2008an amaitu zuten.

Dorrea Shair and Partners arkitekto taldeak diseinatu zuen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Eraikinaren fitxa skyscraperpage.com webgunean.
Ahmed Abdul Rahim Al Attar Tower

**Ahmed Abdul Rahim Al Attar dorrea** Arabiar Emirerri Batuetako Dubai hirian eraikitzen ari den bulego etxe orratz bat da. 342 metro eta 76 solairu dauzka eta 2018ean amaitz u zuten.

Eraikina Gulf Engineering & Consultants arkitekto taldeak diseinatu zuen.

## Eraikuntza 
Lehen harria 2005ean jarri zen, eta hainbat atzerapen izan ditu eraikuntza enpresaren arazo ekonomikoak direla eta. 2006ko azarotik 2007ko maiatzera eraikuntza eten egin zen, eta 2009ko azaroan berriz eten zen, Dubaiko higiezinen krisialdiak eraginda.

Dorrea gehienezko garaiera eskuratu zuen eta 2018ko otsailean zabaldu zuten.

## Ikus, gainera 
* Sheikh Zayed kalea
* Dubaiko etxe orratzik garaienen zerrenda

## Kanpo estekak 
*  Eraikinaren fitxa skyscraperpage.com webgunean.
Angsana Hotel & Suites

**Angsana Hotel & Suites** (arabieraz: فندق وأجنحة انكسانا), Arabiar Emirerri Batuetako Dubai hiriko bi etxe orratz dira. 250 metro eta 49 solairu dauzkate eta 2007 eta 2008an amaitu zituzten.

Adnan Z. Saffarini arkitektoak diseinatu zuen.

## Dorreak 
* Angsana Suites Tower
* Angsana Hotel Tower

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Eraikinaren fitxa skyscraperpage.com webgunean.
Lighthouse Tower

**Lighthouse Tower** (arabieraz: برج المنارة.), Arabiar Emirerri Batuetako Dubai hirian eraikitzen ari den etxe orratz bat da. 400 metro eta 66 solairu izango ditu eta 2011rako amaitzea espero da.

Atkins arkitekto taldeak diseinatu zuen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Egitasmoari buruzko informazioa Atkins arkitekto taldearen webgunean.
*  Eraikinaren fitxa Emporis.com webgunean.
Al Yaqoub Tower

**Al Yaqoub Tower** (arabieraz: بن يعقوب برج), Arabiar Emirerri Batuetako Dubai hirian eraikitzen ari den etxe orratz bat da. 330 metro eta 72 solairu dauzka eta 2009an amaitzea espero bazen ere, 2008an krisialdi ekonomikoak Dubain eragindako higiezinen jaitsiera handia dela eta, eraikuntza lanak geldirik egon ziren 2010era arte.

Adnan Z Saffarini arkitektoak diseinatu zuen eta Sheikh Zayed kalearen alde batean dago kokatua.

## Ikus, gainera 
* Sheikh Zayed kalea
* Dubaiko etxe orratzik garaienen zerrenda

## Kanpo estekak 
*  Al Yaqoub Group enpresaren webgunea.
Ocean Heights

**Ocean Heights** (arabieraz: أوشن هايتس), Arabiar Emirerri Batuetako Dubai hirian eraikitzen ari den etxe orratz bat da. 310 metro eta 82 solairu dauzka eta 2010ean amaitu zen.

Aedas arkitekto taldeak diseinatu zuen.

## Ikus, gainera 
* Dubaiko etxe orratzik garaienen zerrenda

## Kanpo estekak 
*  Eraikinaren fitxa skyscraperpage.com webgunean.